Ανέστης Βλάχος

Ο Ανέστης Βλάχος (Προσοτσάνη Δράμας, 7 Φεβρουαρίου 1934 -  Αθήνα, 23 Αυγούστου 2021) ήταν Έλληνας ηθοποιός του θεάτρου, του κινηματογράφου και της τηλεόρασης, διάσημος για τις ερμηνείες του σε ρόλους «κακών». Ασχολήθηκε και με την πολιτική ως στέλεχος του ΠΑΣΟΚ.

Βιογραφικό 
Γεννήθηκε στην Προσοτσάνη Δράμας στις 7 Φεβρουαρίου 1934 από πολύ φτωχούς γονείς, οι οποίοι ήταν γεωργοί στο επάγγελμα. Ο παππούς του, Φίλιππος, ήταν Μακεδονομάχος (σύνδεσμος του Παύλου Μελά) και ο πατέρας του, Ηρακλής, σκοτώθηκε στο Αλβανικό μέτωπο το 1940. Εγκαταστάθηκε στην Αθήνα (Καλλιθέα) το 1946.

Σπούδασε στην Ανωτέρα Σχολή Κινηματογράφου-Θεάτρου Σταυράκου, όπου υπήρξε συμμαθητής με τον Κώστα Καζάκο και με άλλους. Παράλληλα με τις σπουδές του δούλευε σε οικοδομή όπου χτύπησε σε ένα καρφί, με αποτέλεσμα να χάσει το μάτι του. Η Έλλη Λαμπέτη με τον Δημήτρη Χορν πλήρωσαν το νοσοκομείο, που νοσηλεύτηκε, ενώ, μέχρι να αναρρώσει, τον φρόντιζαν στο σπίτι τους.

Το 1956 πρωτοεμφανίστηκε στην ταινία «Το κορίτσι με τα μαύρα», όπου ερμήνευσε έναν χαρακτηριστικό ρόλο. Καθιερώθηκε με την ταινία του Κώστα Μανουσάκη «Ο Φόβος» κι από κει και πέρα ερμήνευσε ρόλους ενσαρκώνοντας συνήθως τον τύπο του «σκληρού» - «κακού».

Στο θέατρο, πρωτοεμφανίστηκε με το έργο «Θάψτε τους νεκρούς» (Κυκλικό θέατρο του Τριβιζά) και συνέχισε παίζοντας σε όλα τα είδη, ενώ εμφανίστηκε και στην τηλεόραση. Το 1994, μετά από απουσία πολλών χρόνων, πρωταγωνίστησε στην ταινία «Αυτόπτης μάρτυρας». 

Ήταν παντρεμένος με την ηθοποιό Μαρία Γαρίτση, με την οποία απέκτησε μια κόρη, την Έλλη Βλάχου, δημοσιογράφο και φιλόλογο. Από τον πρώτο του γάμο με την τραγουδίστρια Αναστασία Παπανδρώνη, είχε έναν γιο, τον Ηρακλή Βλάχο.

Ήταν κουμπάροι με τον Νίκο Ξανθόπουλο (τον πάντρεψε ο Ξανθόπουλος και βάπτισε τον γιο του) και αχώριστος φίλος, όπως και με τον αείμνηστο Γιώργο Φούντα. Απεβίωσε σε ηλικία 87 ετών στις 23  Αυγούστου 2021.

 Βραβεία και διακρίσεις 

 Διεθνές Φεστιβάλ Θεσσαλονίκης - Τιμητική διάκριση για την προσφορά του στον Ελληνικό Κινηματογράφο.
 7ο Φεστιβάλ Κινηματογράφου Θεσσαλονίκης (1966) - Τιμητική διάκριση για την ερμηνεία του στην ταινια του Πάνου Γλυκοφρύδη Με τη λάμψη στα μάτια.
 15ο Φεστιβάλ Κινηματογράφου Θεσσαλονίκης (1974) - Ειδική μνεία για την ερμηνεία του στην ταινία του Δήμου Θέου Κιέριον.
 Διεθνές Φεστιβάλ Τυνησίας - Τιμητική Διάκριση για την ερμηνεία του στην ταινία του Κώστα Μανουσάκη Ο φόβος.

 Φιλμογραφία 

 Κινηματογράφος 
+ΈτοςΤίτλοςΡόλος1956Το κορίτσι με τα μαύραΜήτσος1957Αγιούπα, το κορίτσι του κάμπουΤώνηςΣυννεφιασμένη Κυριακή (aka Για το ψωμί και τον έρωτα)Δημήτρης1958Οι παράνομοιΑργύρης1959ΚρυστάλλωΦωτάκηςΜια ξένη πέρασεΤάσος ο σφουγγαράς1960Το ποτάμι συνοριοφύλακαςΜαλάμω Τάσος1961Η κατάρα της μάνας (aka Η υπόσχεση)Ανέστης Μυρτιά ΑνέστηςΣτέγνωσαν τα δάκρυά μαςΟ αλήτης του λιμανιού (aka Το σπίτι της ηδονής)Ορφέας1962Μην ερωτεύεσαι το Σάββατοχορευτής ζεϊμπέκικουΟι επικίνδυνοιΗ ωραία της Ρούμεληςλήσταρχος1963Το τεμπελόσκυλοΑνέστηςΟ δρόμος με τα κόκκινα φώταΦυγή Μικρές ΑφροδίτεςΈρστερ Χίρτε1964Οι κολασμένοιΣτράτοςΔιωγμός ΜιχάληςΟ ζητιάνος μιας αγάπηςΗ Κύπρος στις φλόγεςΑπαγωγήΑρίστοςΟ γυρισμός της μάναςΣτέλιοςΔρόμος χωρίς σύνοραΗ γέφυρα της ευτυχίαςπατέρας ΛέλαςΑνεμοστρόβιλος Ορφανή στους πέντε δρόμουςΜάρκοςΛόλαΡέλιας1965Παντρεύουν την αγάπη μουΦώτηςΑπόκληροι της κοινωνίαςΜένιοςΗ μοίρα του αθώουΖαμπέλης, αδελφός ΛεμονιάςΌχι, κύριε ΤζόνσονΑλέκοςΦτωχός εκατομμυριούχοςκλητήρας1966Με τη λάμψη στα μάτιαΓιώργης ΝτάκαςΟι ασυνείδητοιΑνέστης ΛέπουραςΟ φόβοςΑνέστης ΚανάληςΕπιχείρησις "Δούρειος Ίππος"Ο κατατρεγμένοςΒαγγέλης ΓάτοςΓαβριέλα, η αμαρτωλή της ΑθήναςΧαρακίραςΠόθοι στον καταραμένο βάλτοΝικήταςΣκλάβοι της μοίραςΠαύλος1967Ματωμένη γηΠάνοςΗ κοινωνία μας αδίκησεΦρίξοςΗ γόησσαΠέτροςΑγρια πάθηΒλάσης 1968Κατάσκοποι στον ΣαρωνικόΕμίλΗ καρδιά ενός αλήτηΑνέστηςΑργυρώ, η προδομένη τσελιγκοπούλαΈνας κλέφτης με φιλότιμοΑλέκοςΚιέριονΈμος ΒαγενάςΞεριζωμένη γενιάΛουκάςΒαριά κατάρα ο διχασμόςλοχίας ΟυράνηςΟ μεγάλος διχασμόςΑνέστης ΡούβηςΓια την τιμή και για τον έρωταΠαναγής1969Η σφραγίδα του ΘεούΠαναγήςΛηστεία στην ΑθήναΝτίνος Καμπάκης Μαριώ, η κατατρεγμένη βοσκοπούλαΑδούλωτη ράτσαΑνέστηςΟ ΝταβέληςΙωάννης ΜέγαςΗ μεγάλη ΑνάστασηΠαντελής1970ΑδιέξοδοΒασίλης1971Αννιώ, η τσελιγγοπούλα της κατάραςΑδέλφια μου, αλήτες, πουλιάΚαρατζάιΕρωτομανείςΒασίληςΗ κραυγή της αλήθειαςΑνέστης Κοράλης1974Οι κολασμένοι του σεξναρκέμπορος1976Έξι διεστραμμένες ζητούν δολοφόνοΓιώργος1979Στο δρόμο του ΛαμόρεΟ φαλακρός μαθητήςΚαραντούφας1980Έξοδος κινδύνουΒλογιοκομμένοςΘανάση σφίξε κι άλλο το ζωνάριΑνδρέας ΚούμαρηςΟ άνθρωπος με το γαρύφαλλοΑπόστολοςΟ Κώτσος και οι εξωγήινοιεφοριακόςΟ Κώτσος στην Ε.Ο.Κ.υπεύθυνος γραφείου δανείων1981Γκαρσονιέρα για δέκαΓιάγκοςΟ σεξοκυνηγόςαγροφύλακαςΤα όπλα μου ρίχνουν λουλούδια1982Ο ρεπόρτερΠανικός στα σχολείαΜάρκος Αυγέρης1993Αυτόπτης μάρτυςΣίμος1995Με τον Ορφέα τον ΑύγουστοΗλίας2002Lilly's Story2004Η σκόνη που πέφτει...Χρηστίδης2009Μοιραία σχέσηντετέκτιβ2011Δεμένη κόκκινη κλωστή

 Σειρές που έχει παίξει 
Όταν ήμουν δάσκαλος (1993) ΕΤ1  
Αστυνομικές ιστορίες (1973) ΥΕΝΕΔ  
Αυτόπτης μάρτυς (1996) ΕΤ1  
Εν Αθήναις (1976) ΕΡΤ  
Εύθυμες ιστορίες (1977) ΕΡΤ  
Η Θέμις έχει κέφια (1975) ΕΙΡΤ  
Η επιστροφή του σκιάχτρου (1987) ΕΡΤ  
Η κραυγή των λύκων (1981) ΥΕΝΕΔ  
Η λάμψη (1991) ΑΝΤ1  
Η τελευταία άνοιξη (1973) ΥΕΝΕΔ  
Καρυωτάκης (2009) ΕΤ1  
Καταδίωξη (1977) ΥΕΝΕΔ  
Κρυφά μονοπάτια (2005) ΑΝΤ1  
Λέσχη μυστηρίου (1976) ΕΡΤ  
Ο ζητιάνος (1982) ΥΕΝΕΔ  
Ο θησαυρός της Αγγελίνας (2005) ΝΕΤ  
Ο καρχαρίας και τα εννιά κύματα (1983) ΕΡΤ2   
Ο μεγάλος ξεσηκωμός (1977) ΥΕΝΕΔ  
Ο πρίγκιπας (1996) ΕΤ1  
Στα βήματα της ελπίδας (1976) ΥΕΝΕΔ  
Τα παιδιά της γειτονιάς (1999) ΕΤ1  
Τα παλιόπαιδα τ' ατίθασα (1980) ΕΡΤ  
Ταύρος με Τοξότη: Για τον Μήτσο... (1994) ΑΝΤ1
Το μυστικό του άσπρου βράχου (1982) ΥΕΝΕΔ

Παραπομπές

 Εξωτερικοί σύνδεσμοι 


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου

Κατηγορία:Έλληνες ηθοποιοί τηλεόρασης
Κατηγορία:Μακεδόνες